

# คำสั่งองค์การบริหารส่วนตำบลลานหอย

# ที่ 346 / ๒๕64

# เรื่อง แต่งตั้งผู้ปฏิบัติราชการแทนหัวหน้าสำนักปลัดองค์การบริหารส่วนตำบล

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# อาศัยอำนาจตามความในมาตรา 15 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ประกอบกับประกาศคณะกรรมการพนักงานส่วนตำบลจังหวัดสุโขทัย เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 29 พฤศจิกายน 2545 และที่แก้ไขเพิ่มเติมถึง (ฉบับที่ 41) พ.ศ. 2564 หมวด 11 ข้อ 240 (3) ผู้อำนวยการกอง หรือหัวหน้าส่วนราชการ ที่เรียกชื่ออย่างอื่น อาจมอบให้พนักงานส่วนตำบลในกองหรือส่วนราชการนั้นปฏิบัติราชการแทนได้ เพื่อให้การบริหารงานและการปฏิบัติงานของสำนักปลัดองค์การบริหารส่วนตำบล เป็นไปด้วยความถูกต้อง อำนวยความสะดวกแก่ประชาชน ความรวดเร็วในการปฏิบัติราชการ และเป็นประโยชน์แก่ทางราชการ จึงให้ นายมณตรา หนูหริ่ง ตำแหน่ง นักพัฒนาชุมชน ระดับปฏิบัติการ ปฏิบัติราชการแทนหัวหน้าสำนักปลัดองค์การบริหารส่วนตำบล ในกรณีที่หัวหน้าสำนักปลัดองค์การบริหารส่วนตำบลไม่อยู่ หรือไม่สามารถปฏิบัติราชการได้

# ให้ผู้ปฏิบัติราชการแทนหัวหน้าสำนักปลัดองค์การบริหารส่วนตำบล ปฏิบัติงานตามอำนาจ หน้าที่และรักษาผลประโยชน์ของทางราชการโดยเคร่งครัด และผู้รับมอบอำนาจจะมอบอำนาจให้แก่ผู้ดำรงตำแหน่งอื่นต่อไปไม่ได้

#  ทั้งนี้ ตั้งแต่บัดนี้เป็นต้นไป

# สั่ง ณ วันที่ 27 เดือน ธันวาคม พ.ศ. ๒๕64

#

 สายพิณ พุ่มกลัด

######  (นางสาวสายพิณ พุ่มกลัด)

####  หัวหน้าสำนักปลัด